Document ID: 32005D0189

ODLOČBA KOMISIJE
z dne 7. marca 2005
o spremembi Dodatka k Prilogi XIV k Aktu o pristopu iz leta 2003 glede nekaterih predelovalnih obratov v sektorju mesa na Slovaškem
(notificirana pod dokumentarno številko K(2005) 512)
(Besedilo velja za EGP)
(2005/189/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške (1) in zlasti odstavka (d) oddelka B, poglavja 5 Priloge XIV k Aktu,
ob upoštevanju naslednjega:
(1)
Odstavek (a) oddelka B, poglavja 5 Priloge XIV k Aktu o pristopu iz leta 2003 določa, da strukturne zahteve iz Priloge I k Direktivi Sveta 64/433/EGS z dne 26. junija 1964 o zdravstvenih težavah, ki vplivajo na trgovanje s svežim mesom znotraj Skupnosti (2), ter v prilogah A in B k Direktivi Sveta 77/99/EGS z dne 21. decembra 1976 o zdravstvenih problemih, ki vplivajo na trgovino z mesnimi izdelki znotraj Skupnosti (3), do 31. decembra 2006 pod nekaterimi pogoji ne veljajo za predelovalne obrate na Slovaškem, ki so navedeni v Dodatku (4) k Prilogi XIV k Aktu o pristopu.
(2)
Dodatek Priloge XIV k Aktu o pristopu 2003 je bil spremenjen z Odločbo Komisije 2004/463/ES (5).
(3)
Glede na uradno izjavo slovaškega pristojnega organa so trije obrati za meso zaključili postopek posodabljanja in so sedaj v celoti usklajeni s pravnimi akti Skupnosti. Poleg tega sta dva obrata iz tega seznama prenehala opravljati svojo dejavnost. Ti obrati se zato črtajo s seznama obratov na prehodu.
(4)
Trije obrati za meso s seznama obratov na prehodu so vložili precej truda, da bi izpolnili strukturne zahteve iz pravnih aktov Skupnosti. Vendar ti obrati zaradi izjemnih tehničnih omejitev ne bodo mogli zaključiti postopka posodabljanja v predpisanemu roku. Zato je upravičeno, da se jim da več časa za zaključitev postopka posodabljanja.
(5)
Dodatek k Prilogi XIV k Aktu o pristopu 2003 je zato treba ustrezno spremeniti. Zaradi jasnosti je treba Dodatek nadomestiti.
(6)
Stalni odbor za prehransko verigo in zdravstveno varstvo živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek Priloge XIV k Aktu o pristopu iz leta 2003 se nadomesti z besedilom v Prilogi k tej odločbi.
Člen 2
Ta odločba je naslovljena na države članice.
V Bruslju, 7. marca 2005

Labels: 0
18
17
15